CELEX: 62020CN0523
Language: fi
Date: 2020-10-19 00:00:00
Title: Asia C-523/20: Ennakkoratkaisupyyntö, jonka Győri Törvényszék (Unkari) on esittänyt 19.10.2020 – Koppány 2007 Kft. v. Vas Megyei Kormányhivatal

25.1.2021   
            
            
               FI
            
            
               Euroopan unionin virallinen lehti
            
            
               C 28/18
            
         
      Ennakkoratkaisupyyntö, jonka Győri Törvényszék (Unkari) on esittänyt 19.10.2020 – Koppány 2007 Kft. v. Vas Megyei Kormányhivatal
      (Asia C-523/20)
      (2021/C 28/27)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Győri Törvényszék
      
         Pääasian asianosaiset
      
      
         Kantaja: Koppány 2007 Kft.
      
         Vastaaja: Vas Megyei Kormányhivatal
      
         Ennakkoratkaisukysymykset
      
      
                  1)
               
               
                  Onko asetuksen (EY) N:o 883/2004 (1) ja asetuksen (EY) N:o 987/2009 (2) ulottamisesta koskemaan niitä kolmansien maiden kansalaisia, joita nämä asetukset eivät yksinomaan heidän kansalaisuutensa vuoksi vielä koske, annetun asetuksen (EU) N:o 1231/2010 (3) 1 artiklassa käytettyä ilmaisua ”on laillinen asuinpaikka” tulkittava siten, että se koskee myös sellaisia kolmansien maiden kansalaisia, jotka oleskelevat jäsenvaltiossa oleskeluluvan turvin ja joilla on ulkomaalaisviranomaisen antama asuinpaikkaa osoittava asiakirja?
               
            
                  2)
               
               
                  Voidaanko tätä ilmaisua ”on laillinen asuinpaikka” soveltaa kolmansien maiden kansalaisiin, joiden asuinpaikaksi on vahvistettu työnantajan toimipaikka?
               
            
                  3)
               
               
                  Onko ilmaisua ”on laillinen asuinpaikka” tulkittaessa otettava huomioon sosiaaliturvajärjestelmien yhteensovittamisesta annetun asetuksen (EY) N:o 883/2004 1 artiklan j alakohdassa oleva ”asuinpaikan” käsite tai jäsenvaltion kansallisissa oikeussäännöissä määritelty ”asuinpaikan” käsite?
               
            
                  4)
               
               
                  Miten ilmaisu ”on laillinen asuinpaikka” on ymmärrettävä unionin oikeuden yhdenmukaisena käsitteenä?
               
            
         (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EUVL 2004, L 166, s. 1).
      
         (2)  Sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16.9.2009 annettu Euroopan parlamentin ja neuvoston asetus (EY) N:o 987/2009 (EUVL 2009, L 284, s. 1).
      
         (3)  Asetuksen (EY) N:o 883/2004 ja asetuksen (EY) N:o 987/2009 ulottamisesta koskemaan niitä kolmansien maiden kansalaisia, joita nämä asetukset eivät yksinomaan heidän kansalaisuutensa vuoksi vielä koske 24.11.2010 annettu Euroopan parlamentin ja neuvoston asetus (EU) N:o 1231/2010 (EUVL 2020, L 344, s. 1).